CELEX: 32014D0009
Language: lv
Date: 2013-12-18 00:00:00
Title: 2014/9/ES: Komisijas Lēmums ( 2013. gada 18. decembris ), ar ko groza Lēmumu 2010/2/ES un 2011/278/ES attiecībā uz nozarēm un apakšnozarēm, kurās pastāv būtisks oglekļa dioksīda emisiju pārvirzes risks (izziņots ar dokumenta numuru C(2013) 9186)  Dokuments attiecas uz EEZ

14.1.2014   
            
            
               LV
            
            
               Eiropas Savienības Oficiālais Vēstnesis
            
            
               L 9/9
            
         
      KOMISIJAS LĒMUMS
   
   (2013. gada 18. decembris),
   ar ko groza Lēmumu 2010/2/ES un 2011/278/ES attiecībā uz nozarēm un apakšnozarēm, kurās pastāv būtisks oglekļa dioksīda emisiju pārvirzes risks
   (izziņots ar dokumenta numuru C(2013) 9186)
   (Dokuments attiecas uz EEZ)
   (2014/9/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (1), un jo īpaši tās 10.a panta 1. un 13. punktu,
   tā kā:
   
               (1)
            
            
               Komisijas Lēmums 2010/2/ES (2) saskaņā ar Direktīvu 2003/87/EK nosaka to nozaru un apakšnozaru sarakstu, kurās pastāv būtisks oglekļa dioksīda emisiju pārvirzes risks.
            
         
               (2)
            
            
               Ar Komisijas Lēmumu 2011/278/ES (3) visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši Direktīvas 2003/87/EK 10.a pantam.
            
         
               (3)
            
            
               Katru gadu nozari vai apakšnozari var iekļaut to nozaru un apakšnozaru sarakstā, kurās pastāv būtisks oglekļa dioksīda emisiju pārvirzes risks, ja analītiskā ziņojumā pierādīts, ka attiecīgā nozare vai apakšnozare pēc pārmaiņām, kas būtiski ietekmējušas nozares vai apakšnozares darbību, atbilst Direktīvas 2003/87/EK 10.a panta 14. līdz 17. punktā izklāstītajiem kritērijiem.
            
         
               (4)
            
            
               Ar Lēmumu 2010/2/ES tika atdalītas vairākas nozares NACE 4 zīmju līmenī, par kurām konstatēts, ka tajās nepastāv būtisks oglekļa dioksīda emisiju pārvirzes risks, un tika novērtētas vairākas attiecīgās apakšnozares, kuru īpašo raksturīgo īpatnību dēļ tika novērota ievērojami atšķirīga ietekme no pārējās nozares.
            
         
               (5)
            
            
               Šis novērtējums nepārprotami pierādījis, ka apakšnozares “Žāvēti (kaltēti) kartupeļi miltu, rupja maluma miltu, pārslu, granulu un lodīšu veidā”, “Saldēti sagatavoti vai konservēti kartupeļi (ieskaitot ceptus vai eļļā apceptus un tad sasaldētus kartupeļus) (izņemot sagatavotus ar etiķi vai etiķskābi)”, kā arī “Sūkalas un modificētas sūkalas pulverī, granulās vai citā cietā veidā; iebiezinātas vai neiebiezinātas, ar vai bez saldinātājvielām” var skaidri atšķirt no citām apakšnozarēm, pamatojoties uz atsevišķām īpatnībām, un ka tās atbilst Direktīvas 2003/87/EK 10.a panta 15. punktā noteiktajiem kvantitatīvajiem kritērijiem. Tādēļ minētās apakšnozares būtu jāiekļauj nozares vai to apakšnozaru sarakstā, kurās pastāv būtisks oglekļa dioksīda emisiju pārvirzes risks.
            
         
               (6)
            
            
               Šis novērtējums nepārprotami pierādījis, ka apakšnozari “Pēc vaļējās matrices metodes štancētas tērauda daļas transmisijas vārpstām, izciļņvārpstām, kloķvārpstām un kloķiem” var skaidri atšķirt no citām apakšnozarēm, pamatojoties uz atsevišķām īpatnībām, un ka tā atbilst Direktīvas 2003/87/EK 10.a panta 16. punkta b) apakšpunktā noteiktajam kvantitatīvajam kritērijam. Tādēļ minētā apakšnozare būtu jāiekļauj nozares vai to apakšnozaru sarakstā, kurās pastāv būtisks oglekļa dioksīda emisiju pārvirzes risks.
            
         
               (7)
            
            
               Nozares “Apmetuma ražošana” un “ Būvniecībai paredzēto apmetuma izstrādājumu ražošana” (attiecīgi NACE kods 2653 un 2662) ir atkārtoti novērtētas 2012. gadā. Minētā kvalitatīvā novērtējuma rezultāti liecina par sarežģītām tirgus īpatnībām, piemēram, tirdzniecības apjoma pieaugumu, jo īpaši pieaugoša importa tendenci no zemu izmaksu ražotājvalstīm, spēcīgu starptautiskās konkurences spiedienu, un ir vērojama ļoti maza rentabilitāte vērtējumā ietvertajos gados, tāpēc iekārtu iespējas investēt un samazināt emisijas ir ierobežotas. Pamatojoties uz šo faktoru kopējo ietekmi, konstatēts, ka šajās nozarēs pastāv būtisks oglekļa dioksīda emisiju pārvirzes risks, un tās būtu jāiekļauj to nozaru un apakšnozaru sarakstā, kurās pastāv būtisks oglekļa dioksīda emisiju pārvirzes risks.
            
         
               (8)
            
            
               Tādēļ būtu attiecīgi jāgroza Lēmums 2010/2/ES un Lēmums 2011/278/ES.
            
         
               (9)
            
            
               Šajā lēmumā paredzētie pasākumi ir saskaņā ar Klimata pārmaiņu komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2010/2/ES grozījumi
   Lēmuma 2010/2/ES pielikumu groza saskaņā ar šā lēmuma I pielikumu.
   2. pants
   Lēmuma 2011/278/ES grozījumi
   Lēmuma 2011/278/ES I pielikumu groza saskaņā ar šā lēmuma II pielikumu.
   3. pants
   Adresāti
   Šis lēmums ir adresēts dalībvalstīm.
   
      Briselē, 2013. gada 18. decembrī
      
         
            Komisijas vārdā –
         
            Komisijas locekle
         
         Connie HEDEGAARD
         
      
   
   
      (1)  OV L 275, 25.10.2003., 32. lpp.
   
      (2)  OV L 1, 5.1.2010., 10. lpp.
   
      (3)  OV L 130, 17.5.2011., 1. lpp.
   
      I PIELIKUMS
      Lēmuma 2010/2/ES pielikumu groza šādi:
      
                  1)
               
               
                  pielikuma 2. iedaļu groza šādi:
                  
                              a)
                           
                           
                              pirms ieraksta Nr. 15331427 pievieno šādus ierakstus:
                              
                                          
                                             Prodcom kods
                                       
                                       
                                          Apraksts
                                       
                                    
                                          “15311230
                                       
                                       
                                          Žāvēti (kaltēti) kartupeļi miltu, rupja maluma miltu, pārslu, granulu un lodīšu veidā
                                       
                                    
                                          15311250
                                       
                                       
                                          Saldēti sagatavoti vai konservēti kartupeļi (ieskaitot ceptus vai eļļā apceptus un tad sasaldētus kartupeļus) (izņemot sagatavotus ar etiķi vai etiķskābi)”
                                       
                                    
                        
                              b)
                           
                           
                              pēc ieraksta Nr. 155154 pievieno šādu ierakstu:
                              
                                          
                                             Prodcom kods
                                       
                                       
                                          Apraksts
                                       
                                    
                                          “15515533
                                       
                                       
                                          Sūkalas un modificētas sūkalas pulverī, granulās vai citā cietā veidā; iebiezinātas vai neiebiezinātas, ar vai bez saldinātājvielām”
                                       
                                    
                        
                              c)
                           
                           
                              pēc ieraksta Nr. 26821620 pievieno šādu ierakstu:
                              
                                          
                                             Prodcom kods
                                       
                                       
                                          Apraksts
                                       
                                    
                                          “28401133
                                       
                                       
                                          Pēc vaļējās matrices metodes štancētas tērauda daļas transmisijas vārpstām, izciļņvārpstām, kloķvārpstām un kloķiem”
                                       
                                    
                        
            
                  2)
               
               
                  pielikuma 3. iedaļā pēc ieraksta Nr. 2640 pievieno šādus ierakstus:
                  
                              
                                 Prodcom kods
                           
                           
                              Apraksts
                           
                        
                              “2653
                           
                           
                              Apmetuma ražošana
                           
                        
                              2662
                           
                           
                              Būvniecībai paredzēto apmetuma izstrādājumu ražošana”
                           
                        
            
   
      II PIELIKUMS
      Lēmuma 2011/278/ES I pielikumā ierakstu, kas atbilst produkta līmeņatzīmēm “Apmetums”, “Žāvēts sekundārais ģipsis” un “Apmetuma plāksne” aizstāj ar šādu tekstu:
      
                  Produkta līmeņatzīme
               
               
                  Aptverto produktu definīcija
               
               
                  Aptverto procesu un emisiju definīcija (sistēmas robežas)
               
               
                  Oglekļa dioksīda emisiju pārvirzes risks saskaņā ar Lēmumu 2010/2/ES attiecībā uz 2013. un 2014. gadu
               
               
                  Līmeņatzīmes vērtība
                  (kvotas/t)
               
            
                  “Apmetums
               
               
                  Apmetums, kas sastāv no kalcinēta ģipša vai kalcija sulfāta (tostarp izmantošanai būvniecībā, audumu un papīra tapešu pārklāšanā, zobārstniecībā un zemes ielabošanā), izteikts apmetuma ģipša tonnās. Šā produkta līmeņatzīme neattiecas uz augstas izturības būvniecības apmetumu.
               
               
                  Ir iekļauti visi procesi, kas tieši vai netieši saistīti ar tādiem ražošanas posmiem kā malšana, žāvēšana un kalcinēšana.
               
               
                  Jā
               
               
                  0,048”
               
            
                  “Žāvēts sekundārais ģipsis
               
               
                  Žāvēts sekundārais ģipsis (sintētisks ģipsis, kas iegūts kā pārstrādes blakusprodukts pulvera rūpniecībā vai kā pārstrādāts materiāls no būvgružiem un drupām), izteikts šā produkta tonnās.
               
               
                  Ir iekļauti visi procesi, kas tieši vai netieši saistīti ar sekundārā ģipša žāvēšanu.
               
               
                  Jā
               
               
                  0,017”
               
            
                  “Apmetuma plāksne
               
               
                  Līmeņatzīme attiecas uz plāksnēm, loksnēm, paneļiem, flīzēm, citiem līdzīgiem apmetuma izstrādājumiem/struktūrām, kas izmanto apmetumu, (ne)apšūtām/pastiprinātām ar papīru/vienīgi apmetuma plāksnēm, izslēdzot izstrādājumus, kas papildināti ar apmetumu, izrotāti (apmetuma ģipša tonnās). Šā produkta līmeņatzīme neattiecas uz augsta blīvuma ģipša šķiedru plāksnēm.
               
               
                  Ir iekļauti visi procesi, kas tieši vai netieši saistīti ar tādiem ražošanas posmiem kā malšana, žāvēšana, kalcinēšana un plākšņu žāvēšana. Nosakot netiešās emisijas, ir jāņem vērā tikai žāvēšanas posmā izmantoto siltumsūkņu elektroenerģijas patēriņš.
               
               
                  Jā
               
               
                  0,131”